Massevis af erhvervsdrivende får ikke lavet regnskabet til tiden eller glemmer simpelthen at indberette det til Skattecenter Aalborg inden fristen. I 2007 drejede det sig om mere end 1.500 virksomheder og forretninger. Det prøver Skattecenter Aalborg nu at gøre noget ved at sende breve ud, som minder folk om fristen den 1. juli 2008. Desuden ringer man til dem som er begyndt som selvstændig i 2007, og som ikke har selvangivet til tiden. Formålet med kampagnen er at hjælpe erhvervsdrivende til at angive til tiden. Skattecenter Aalborg regner med at højst 1.000 erhvervsdrivende mangler at selvangive for 2007, når man kommer til 1. oktober 2008. Det koster et skattetillæg på 5.000 kroner at aflevere for sent. I grove tilfælde kan en erhvervsdrivende også få dagbøder.

Referat:
1.500 erhvervsdrivende under Skattecenter Aalborg selvangav ikke til tiden sidste år, og det kostede et skattetillæg på op til 5.000 kroner. 40 personer skulle også betale dagbøder på hver 20.000 kroner.